– Раней на працягу шасці гадоў я займалася валейболам, і потым гэтых заняткаў вельмі не хапала. Пачуўшы пра “Берагіню”, узрадавалася, што нарэшце ёсць магчымасць для фізічнай актыўнасці. Падабаецца, што мы пачынаем з простых практыкаванняў і паступова пераходзім да больш складаных. Ёсць сярод іх і любімыя, якія выконваю з задавальненнем. Па сабе бачу, як больш падцягнутымі становяцца мышцы, а цела набывае патрэбную форму. Пасля заняткаў лягчэй хадзіць і дыхаць, уздымаецца настрой. З Аленай Юр’еўнай вельмі камфортна, яна ўважлівая да нас і добразычлівая. Мы ўдзячныя ёй за цярпенне. Калі нешта не атрымліваецца, заўсёды прыходзіць на дапамогу: яшчэ раз тлумачыць і паказвае.